钦定古今图书集成/明伦汇编/人事典/第022卷 > 《本草纲目》 > 《人尿释名》
## 钦定古今图书集成/明伦汇编/人事典/第022卷 > 《本草纲目》 > 《人尿释名》

李时珍曰：“尿，从尸从水，会意也。方家谓之轮回酒”、还
元汤，隐语也。饮入于胃，游溢精气，上输于脾，脾气散
精，上归于肺，通调水道，下输膀胱。水道者，阑门也。主
分泌水谷，糟粕入于大肠，水汁渗入膀胱。膀胱者，州
都之官，津液之府，气化则能出矣。《阴阳应象论》云：清
阳为天，浊阴为地。地气上为云，天气下为雨。故清阳
出上窍，浊阴出下窍。